De Ziua Marii Uniri, Burj Khalifa din Centrul Dubaiului, cea mai înaltă clădire din lume, a fost luminată în urmă cu puțin timp în albastru, galben și roșu, culorile drapelului național.

Inspirată de o abstractizare a florii Hymenocallis, Burj Khalifa este realizată din trei secțiuni dispuse în jurul unui nucleu, fiecare dintre aceste secțiuni fiind colorate duminică seara în câte o culoare specifică drapelului României: albastru, galben și roșu.

Momentul a fost surprins și de ascultătorii Europa FM care ne-au triit imagini pe pagina noastră de Facebook, dar și pe numărul de WhatsApp 0728.111.222.

Clădirea Burj Khalifa, înaltă de 828 m, este un simbol pentru Dubai și Emiratele Arabe Unite fiind considerată una dintre minunile ingineriei moderne.

Tot cu ocazia Zilei Naționale a României, cea mai cunoscută piață din lume, Times Square din New York a afişat tricolorul românesc.